Diari Oficial de la Generalitat Valenciana


Sumari del DOGV 10893, del 26-12-2024 (2024/13198)

ACORD de 23 de desembre de 2024, del Consell, d'autorització de l’increment o dels límits per a comprometre gasto plurianual en el capítol 2 del programa pressupostari 513C00 “Autoritat de Transport Metropolità de València” (ATMV). (VL 481.517.24).
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10703

Data del DOGV
:   26-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13177

CVE
:   XAGL-D-8230-65579

Data del document
:   23-12-2024

Organisme emissor
:   Conselleria d'Hisenda i Economia

Tipus de document
:   Acord

Les circumstàncies extraordinàries provocades per la Depressió Aïllada en Nivells Alts (DANA) del 29 d'octubre de 2024 en la Comunitat Valenciana, fan necessari reajustar diversos expedients de servici de transport públic regular de viatgers mitjançant autobús i al mateix temps es fa necessari la tramitació anticipada de convenis de col·laboració amb l'Empresa  Municipal de Transports de València SAU (EMT) i Ferrocarrils de la Generalitat (FGV)  en matèria tarifària competència de la ATMV, per a la venda dels títols de coordinació o integració de l’ATMV, i amb l'Ajuntament de València, per al manteniment de marquesines.

Per això, els límits vigents per a comprometre gastos en les anualitats futures, amb càrrec al capítol 2 del programa 513C00 “Autoritat de Transport Metropolità de València” (ATMV), són insuficients per a fer front a la reprogramació de les anualitats del contracte anteriorment esmentat i de la tramitació dels nous convenis a què s'ha fet referència, i per consegüent l’ATMV planteja la necessitat d'incrementar el límit quantitatiu d'acord amb el que establix l'article 40.3 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, per a comprometre gasto plurianual en les anualitats 2025, 2026, 2027, 2028, 2029 i 2034.

A este efecte, i en virtut del que es preveu en el apartat 4 de l'article 40 de la Llei 1/2015, d'Hisenda Pública, del Sector Públic Instrumental i de Subvencions, a proposta de la Conselleria d'Hisenda i Economia, el Consell prèvia deliberació

ACORDA

Primer i únic. Autoritzar l'ampliació del límit quantitatiu que establix l'article 40.3 de la Llei 1/2015 d'Hisenda Pública, del Sector Públic Instrumental i de Subvencions, per a assumir compromisos de gasto, amb càrrec al capítol 2 del programa 513C00 “Autoritat de Transport Metropolità de València”, d'acord amb el següent detall:

|  |  |  |
| --- | --- | --- |
| Exercici | Límit Actual | Límit Modificat |
| 2025 | 14.288.752,00 | 317.525.112,98 |
| 2026 | 93.990.365,00 | 820.997.639,92 |
| 2027 | 40.008.730,00 | 315.436.577,84 |
| 2028 | 28.223.918,00 | 144,894,594,00 |
| 2029 | 03.333.163,77 | 31,475.711,13 |
| 2034 | 00.515.908,46 | 42.171.600,36 |

  
  

València, 23 de desembre de 2024

SUSANA CAMARERO BENÍTEZ

La consellera secretària